alexandrainst/scandi-wiki huggingface dataset:
Statens petroleumsfond

Statens petroleumsfond var namnet på det norske statlege fondet som vart skipa 22. juni 1990, og frå 1. januar 2006 fekk endra namnet til Statens pensjonsfond – utland, betre kjend som «Statens pensjonsfond» eller som «Oljefondet».

Statens petroleumsfond forvalta dei norske petroleumsinntektene, det vil seie dei inntektene som den norske staten fekk av olje- og naturgassutvinninga på det som vart kalla norsk sokkel, det havområdet langsetter norskekysten som Noreg hadde råderett over i denne samanhengen. Fondet fekk kvart år tilført inntekter som svarte til statens netto kontantstraum frå denne petroleumsverksemda, med tillegg av den avkastninga som formuen i fondet gav.

Frå fondet, som skulle tryggje framtidige pensjonsytingar for folket i Noreg, vart det årleg drege frå ein sum for å dekkje det underskotet på statsbudsjettet som Stortinget meinte at det var rimeleg å nytte petroleumsinntekter til. I samsvar med den såkalla handlingsregelen skulle dette tilskotet til statsbudsjettet ikkje vere større enn fire prosent av verdien av fondet. Men i alle åra etter at denne fireprosent-grensa vart fastsett i 2001, har ho vorte brote i større eller mindre grad.

Det rettsleg ansvarlig for forvaltninga av fondet ligg til Finansdepartementet, medan Noregs Bank står for den operative forvaltninga i samsvar med retningsliner fastsett av Finansdepartementet. Det har heile tida vore meininga at alle midlane i fondet skulle verte investert i utlandet, både i aksjar, obligasjonar og renteberande verdepapir, slik det framgår av at det noverande namnet på fondet er Statens pensjonsfond – utland.

Skipingar i 1990
Norsk økonomi
Statens pensjonsfond

Statens pensjonsfond, som òg er kjend som Pensjonsfondet eller Oljefondet, er eit norsk statleg fond som vart skipa i 1990, og som i 2006 fekk namnet endra til Statens pensjonsfond - utland (SPU). Dette var ei vidareføring av Statens petroleumsfond og av Folketrygdfondet, som har fått namnet Statens pensjonsfond Noreg (SPN). Båe fonda har på kvar sitt vis som oppgåve å tryggje dei offentlege pensjons- og trygdeytingane til folket i Noreg. Verksemda i dei to fonda var ført vidare som to organisasjonar under kvar sin administrasjon, slik at Statens pensjonsfond i røynda berre er å sjå på som ei felles nemning for dei to særskilde fonda.

Forvaltningen av Statens pensjonsfond ligg under Finansdepartementet. Noregs Bank med si avdeling Noregs Bank Investment Management, med hovudstyret i Noregs Bank som styre, har den operative forvaltninga av Statens pensjonsfond - utland, som skal plassere midlane i aksjar, obligasjonar og andre verdepapir i utlandet i samsvar med retningsliner som Finansdepartementet har fastsett.

Midlane i Statens pensjonsfond Noreg vert forvalta av Folketrygdfondet.

Norsk økonomi
Kohoutek

Kohoutek (formelt 'C/1973 E1 1973 XII og 1973f) er ein komet oppdaga 7. mars 1973 av den tsjekkiske astronomen Luboš Kohoutek. Han var då 4,6 AU frå sola, og tidlege utrekningar tyda på at han nær perihel ville bli særs lyssterk. Men Kohoutek nådde ikkje stort over grensa for at ein kunne sjå han med det nakne auga. Han nådde perihel den 28. desember same året.

Kjelder

Kometar
Ikkje-periodiske kometar
Himmellekamar oppdaga i 1973
Kolur

Kolurar er i astronomien to storsirklar gjennom nord- og sørpolen på himmelen. Den eine, jamdøgnskolur, går gjennom jamdøgnspunkta, medan den andre solkvervskolur gjennom polane til solkvervspunkta og ekliptikken.

Kjelder

Himmelkoordinatsystem
Handlingsregelen

Handlingsregelen er ein regel om kor stor sum Stortinget kan take ut or «oljefondet», som er den vanlege nemninga for det fondet som formelt heiter Statens pensjonsfond – utland (SPU). Regelen vart innført av Stortinget under Jens Stoltenbergs fyrste regjering i 2001, og gjeng ut på at statsbudsjettet kan ha eit underskot på opp til fire prosent av kapitalen i Statens pensjonsfond – utland når budsjettåret tek til, frårekna inntektene staten har frå olje- og gassutvinninga på norsk kontinentalsokkel. Innanfor denne ramma på fire prosent av kapitalen i «oljefondet», kan altså underskotet på statsbudsjettet dekkjast av eit uttak av pengar («oljepengar») frå dette «oljefondet», Statens pensjonsfond – utland.

Grunngjevinga for regelen har vore at bruken av oljeinntektene må skje på eit disiplinert vis for at dei skal kunne bidra til langvarig, eller aller helst varig trygging, av det norske velferdssamfunnet. Ettersom desse fire prosentane berre er den gjennomsnittlege realavkastinga ein ventar at «oljefondet» vil gje, har handlingsregelen som verknad at fondskapitalen ikkje vert skåre ned over tid. Såleis ligg tilhøva til rette for ei forvalting av petroleumsformuen som er så berekraftig at desse midlane vil kome framtidige generasjonar til gode. Men som følgje av at ein stendig større del av folket i landet vil vere eldre menneske i framtida, er det likevel ikkje truleg at den sparinga på statens hand som handlingsregelen legg opp til, vil verte nok til å dekkje framtidas offentlege pensjonar og kostnader til helsehjelp og omsorg.

Handlingsregelen er ikkje formelt bindande for Stortinget val etter val, men er eit prinsipp som eit stort fleirtal i Stortinget har slutta seg til sidan regelen vart godteke av Stortinget i 2001. Likevel har regelen vorte brote i større eller mindre grad fleire gongar sidan då for å få dei årlege statsbudsjetta i hamn.

Bakgrunnsstoff
 regjeringen.no :Retningslinjer for bruk av oljepenger (handlingsregelen)

Norsk økonomi
Norsk politikk
2001 i Noreg
Folketrygdfondet

Folketrygdfondet er eit norsk statsorgan (særlovselskap) som forvaltar Statens pensjonsfond – Noreg, som opphavleg hadde namnet Folketrygdfondet. Folketrygdfondet var skipa i 1967 av Per Borten-regjeringa i medhald av lov om folketrygd frå 17. juni 1966. Føresegnene om forvaltinga av fondet vert fastsett av Stortinget. 

Folketrygdfondet vert leia av ni styremedlemar utpeika av regjeringa (Kongen i statsråd) for fire år om gongen. Midlane i fondet er plassert i ei lang rekkje ulike aksjar, obligasjonar og verdepapir, og målet er å oppnå størst mogleg avkasting på investeringane innanfor akseptabelt trygge rammer, til det beste for fondet.

Bakgrunnsstoff
Folketrygdfondet 
Lov om Folketrygdfondet

Norsk økonomi
Skipingar i 1967
Konjunksjon i astronomi

Konjunksjon er eit omgrep i astronomien. To himmellekamar er i konjunksjon når dei vert sett i same retning, eller meir presist, når dei har same geosentrisk lengd. Dei nedre planetane (Merkur og Venus) kan vere både i nedre og øvre konjunksjon med sola. I øvre konjunksjon står sola mellom jorda og planeten, i nedre konjunksjon står planeten mellom jorda og sola. Ved nymåne er månen i konjunksjon med sola.

Kjelder

Astrometri
Kopernikansk system

Det kopernikanske system var eit verdsbilete framsett av Kopernikus i 1507 og publisert i 1543. Dette sette sola nær midten av universet, rørslelaus, medan jorda og dei andre planetane krinsa rundt ho i sirkelforma banar modifisert av episyklar og med jamn fart. Den kopernikanske modellen skil seg frå Det ptolemaiske systemet som var rådande i vestleg kultur i mange hundreår med jorda i sentrum av universet. Den kopernikanske modellen vert rekna som starten på moderne astronomi og den vitskaplege revolusjonen.

Kjelder

Astronomihistorie
Idéhistorie
Nikolaus Kopernikus
Den kopernikanske revolusjonen
Koronagraf

Koronagraf er ein kikkert som er særleg konstruert for observasjon og fotografering av solkoronaen. Han vart funnen opp i 1930 av den franske astronomen Bernard Lyot.

Kjelder

Bakgrunnsstoff

Teleskop
Optiske instrument
Sola
Erling Petersen

Erling Helmer Petersen () var ein norsk samfunnsøkonom og politikar for Høgre frå Bærum, busett i Oslo. Han var professor i økonomi både ved Norges Handelshøyskole og ved Universitetet i Oslo. Petersen representerte partiet Høgre på Stortinget i 20 år; 1954-73. Jan Petersen er brorsonen hans.

Erling Petersen var son til ein offentleg tenestemann. Han tok examen artium i 1925 og vart cand.oecon. (statsøkonomi) frå Universitetet i Oslo i 1927. Frå 1929 arbeidde han i Statistisk sentralbyrå. Han var i tillegg universitetsstipendiat frå 1933 og vart i 1939 dr.philos. med avhandlinga Macro-dynamic Aspects of the Equation of Exchange. I 1942 vart han tilsett som professor ved Norges Handelshøyskole, ein posisjon han hadde til 1952. Sommaren og hausten 1945 var han leiar for pengesaneringa i Noreg, og i åra fram til 1953 var han økonomirådgjevar for Noregs Bank. Petersen var professor i statsøkonomi og statistikk ved Universitetet i Oslo frå 1953 til 1973.

Petersen vart vald til stortingsrepresentant for Høgre frå Oslo hausten 1953. Han vart attvald fire gongar og sat såleis på Stortinget til 1973. I den fyrste fireårsperioden var han medlem i Finans- og tollkomiteen, sidan i 16 år i Utanriks- og konstitusjonskomiteen. Han var landsstyremedlem i Høgre frå 1968 til -71.

Petersen skreiv ei rad bøker om pengespørsmål og historieverk om finansverksemder og anna.

Kjelder
Norsk Allkunnebok. IX. bandet. 1958

Norske økonomar
Stortingsrepresentantar 1954-1957
Stortingsrepresentantar 1958-1961
Stortingsrepresentantar 1961-1965
Stortingsrepresentantar 1965-1969
Stortingsrepresentantar 1969-1973
Folk frå Oslo
Koronahòl

Koronahòl er område i solkoronaen der intensiteten av kortbølgja stråling er sterkt redusert, og temperatur og tettleik er lågare enn i omgjevnadane. Koronahola er utløp for magnetiske kraftlinjer som ikkje vender tilbake til sola, og er houvdkjelda for langvarige, raske straumar av atompartikler i solvinden.

Kjelder

Sola
Koronium

Koronium var eit hypotetisk grunnstoff som ein ei tid trudde fanst i solkoronaen, idet ein i spekteret av denne observerte sterke emisjonslinjer, koronalinjene, som ein ikkje klarte å identifisere. Først i 1941 påviste Bengt Edlén at dei stammar frå atom av jern, kalsium, nikkel og fleire, som har mista 9–15 elektron på grunn av den særs høge temperaturen (ca. 1,5 mill. °C) som herskar i koronaen.

Kjelder

Forveksla grunnstoff
Jern
Tidlegare vitskaplege teoriar om sola
Kosmisk bakgrunnsstråling

Kosmisk bakgrunnsstråling er stråling som er jamt fordelt overalt i universet og restar av den særs intense elektromagnetiske strålinga ein hadde i byrjinga av universet og vert rekna som ein av dei store stadfestingane av big bang. Sidan universet har utvida seg har strålinga mista mykje energi og den noverande bakgrunnsstrålingar svarar til strålinga frå ein lekam med temperaturen -270 °C, som berre er tre grader over det absolutte nullpunktet.

Den kosmiske strålinga vart oppdaga tilfeldig i 1965.

Kjelder

Observasjonsastronomi
Fysisk kosmologi
Christian Petersen

Christian Petersen () var ein dansk-norsk fabrikkeigar og politikar, fødd i Sundeved i Sønderjylland i Danmark.

Petersen var son til ein teglverkseigar. Sjølv gjekk han i 1875-76 ein fagskule i tekstilindustri i Limbach i tyske Sachsen. Han flytta så til Bergen og grunnla i 1879 J. & C. Petersen trikotasjefabrikk på Hop i Fana, eit firma han og eit syskenbarn dreiv til 1886. Året etter vart han direktør i det nystarta  aksjeselskapet Petersen & Dekkes trikotasjefabrikker i Bergen. I 1896 starta han opp ein sjølveigd kjoletøyfabrikk i Eidsvåg i Åsane, den fyrste i sitt slag i Noreg. Seinare grunnla han filialfabrikkar i Sverige.

Petersen var medlem i bystyret i Bergen 1898-1901 og 1913-16. Valperioden 1922-24 representerte han Bergen by og partiet Høgre på Stortinget, der han var medlem av Tollkomiteen.

Han var medlem i tolltariff-kommisjonane av 1903 og 1915, samt i fossefall-kommisjonen av 1911.
Formann 1906-12 i Bergens Haandværks- og Industriforening.

Kjelder
Stortingsbiografi 

Stortingsrepresentantar 1922-1924
Folk frå Bergen
Kosmisk nukleosyntese

Kosmisk nukleosyntese er eit omgrep nytta om kjerneprosessar i det første kvarteret av historia til universet, då dei lettaste grunnstoffa vart danna. Det meste av heliumet i universet vart danna i denne prosessen i lag med små mengder deuterium og ei lita mengd litium. I tillegg til desse stabile kjernene, var to ustabile, radioaktive isotopar produserte: tritium eller H-3 og beryllium-7 (Be-7).  

I røynda vart alle grunnstoffa som er tyngre enn litium skapt mykje seinare gjennom stjernenukleosyntese i utviklingande og eksploderande stjerner.

Kjelder
Denne artikkelen bygger på «Big Bang nucleosynthesis» frå ,  den 21. juni 2016. 
 

nukleosyntese
Fysisk kosmologi
Big Bang
Kosmisk oppgang og nedgang

Kosmisk oppgang og nedgang er når ei stjerne eller ein planet står opp eller går ned, samstundes med sola.

Sjå òg
Solrenning

Kjelder

Astronomi
Kosmogoni

Kosmogoni er ein teori som omhandlar korleis kosmos eller universet kom til, eller den såkalla røyndomen til sansande vesen. Både vitskapsfilosofi og epistemologi inngår i å utvikle ein fullstendig teoretisk modell.

Big bang-teorien er den rådande kosmologiske modellen for den tidlege utviklinga av universet. Det mest vanlege synet er at universet ein gong var ein singularitet, som utvikla seg særs raskt frå denne varm og tette tilstanden. Sjølv om ekspansjonen i Big bang-teorien er godt modellert, er opphavet til singulariteten eit av dei uløyste problema i fysikken.

Kjelder
Denne artikkelen bygger på «Cosmogony» frå ,  den 21. juni 2016. 
 oppgav desse kjeldene:

Kosmologi
Naturfilosofi
Universet
Opphav
Kosmologisk prinsipp

Det kosmologiske prinsippet er eit aksiom som hevdar at all materie i universet er homogent og isotropt når ein ser på universet på stor nok skala, som éin milliard lysår. Dette kjem av at kreftene er venta å fungere uniformt gjennom universet, og burde derfor ikkje produsere observerbare uregelmessigheiter i den storskala strukturen i løpet av utviklinga av materiefeltet som opphavleg vart oppretta av Big bang.

Kjelder
Denne artikkelen bygger på «Cosmological principle» frå ,  den 21. juni 2016. 
 

Prinsipp
Prinsipp
Kosmologisk konstant

Den kosmologiske konstanten (vanlegvis skriven med den greske bokstaven lambda: Λ) er ein konstant i generell relativitetsteori. Han vart opphavleg innført av Albert Einstein for å skildre eit lukka (slutta), statisk univers. Den moderne tolkinga av den kosmologiske konstanten er knytt til vakuum-energi, som kan forklare akselerasjonen av utvidinga til universet.

Kjelder

Fysisk kosmologi
Generell relativitet
Gravitasjonsteoriar
Fysikk utover standardmodellen
Albert Einstein
Astronomiske hypotesar
Astronomiske kontroversar
Big Bang
L’Équipe

L’Équipe (som er fransk for laget i meininga fotball-lag og liknande) er ei fransk dagsavis som skriv om sport og idrett og nyhende knytt til dette, og er ei av dei mest leste dagsavisene i landet. Avisa, som no er eigd av selskapet Groupe Amaury, vart skipa 28. februar 1946 som ein etterfølgjar til sportsavisa L’Auto («Bilen»), som hadde vorte forbode i 1944 etter den tyske okkupasjonen av store delar av Frankrike under den andre verdskrigen. Jacques Goddet, som hadde leia L’Auto under den tyske okkupasjonen, nytta seg av sitt samband med motstandsrørsla for å få rehabilitert avisa og utgjeve ho under ein annan tittel, og L’Équipe kom ut tre gongar i veka frå 28. februar 1946 med undertittelen «le stade, l'air, la route». Frå 1948 kom L’Équipe ut som dagsavis.

I dag har L’Équipe fått undertittelen Le Quotidien du sport et de l’automobile («Dagsavisa for sport og bil») og tek for seg alle typar av sport, men med hovudvekt på fotball, rugby, motorsport og sykkelsport. Dessutan gjev dei ut bøker om sport, og frå 1980 eit vekentleg sportsmagasin kalla  L’Équipe Magazine. Frå 2006 har det òg kome ut eit L’Équipe Féminine, og frå 1998 har det vorte drive ein fjernsynskanal med namnet  L’Équipe TV.

Tour de France

Henri Desgrange, som i si tid var sjefsredaktør i avisa L’Auto, forgjengaren til  L’Équipe, skipa i 1903 det vidgjetne sykkelrittet Tour de France. Jacques Goddet (1905-2000), som i 1931 hadde overteke etter Henri Desgrange som direktør for avisa L'Auto, vart i 1936 direktør for Tour de France cycliste («sykkel-Tour de France» som dette rittet vert kalla for å skilje det frå andre former for Tour de France), og hadde denne stillinga fram til 1987.

Tour de France vert arrangert og er eigd av selskapet Amaury Sport Organisation (A.S.O.), som inngår i den gruppa som òg er eigar av  L’Équipe. Den same gruppa, Groupe Amaury, står òg attom avisene og magasina Le Parisien/Aujourd'hui en France, L'Echo Républicain, France Football og Vélo Magazine, og altså L'Équipe og L'Équipe Magazine.

Bakgrunnsstoff
L’Équipe på nett

Franske aviser
Skipingar i 1946
Krepsen sin vendekrins

Krepsen sin vendekrins, òg kalla den nordlege vendekrinsen, er ein av dei fem store parallellsirklane. Ved Krepsen sin vendekrins, 23° 26' 22" nord for ekvator, vil solen nå opp til senit ved sommarsolkverv, dvs. ca. 21. juni. Mellom Krepsen sin vendekrins og Steinbukken sin vendekrins er det ein kallar tropisk klima.

Lengda til breiddegradane ved vendekrinsane er 36 787,559 kilometer.

Den nordlege vendekrinsen passerer gjennom:

Kjelder
Denne artikkelen bygger på «Krepsens vendekrets» frå ,  den 22. juni 2016.  
 

Breiddegrader
Tropane
Kristian Lous

Kristian Lous () var ein norsk astronom.

Lous var observator ved Universitetsobservatoriet i Oslo frå 1919, og frå då dette vart nedlagd i 1934 ved Astrofysisk institutt. Han har skrive avhandlingar innafor celest mekanikk, teorien for trelekamproblemet og problemet om det kosmiske opphavet til kometane. Han var almanakkredaktør frå 1928 til 1941.

Kjelder

Norske astronomar
Norske almanakkredaktørar
Tilsette ved Universitetet i Oslo
Folk frå Oslo
Kritisk massetettleik

Kritisk massetettleik er den gjennomsnittlege tettleiken av materie i universet som gjer at ekspansjonen til universet stoppar opp ein gong i uendeleg fjern framtid. Dess meir masse det finst i universet, dess kraftigare bremsar gravitasjonen ekspansjonen. Om massetettleiken er større enn den kritiske massetettleiken, så vil ekspansjonen etter kvart gå over til ein kollaps, men om tettleiken er mindre enn den kritiske, vil ekspansjonen aldri stoppe. Ein har berre observert massetettleik frå den lysande materien, og denne er berre kring ein hundredel av den kritiske massetettleiken. I følgje teorien skal derimot universet ha tilnærma lik tettleik som den kritiske massetettleiken. På grunn av måten galaksar roterer på, tyder det på at det finst store mengder mørk materie i universet. Tettleiken til denne mørke materien, og kva han består av, er framleis ukjend.

Kjelder

Generell relativitet
Kosmologi
Kromosfære

Kromosfære er den inste delen av atmosfæren til sola. Han ligg mellom fotosfæren og koronaen og har ein utstrekning på 3000 km; temperaturen stig utover frå 4500 K til 10 000 K. Kromosfæren endrar brått i ein overgangssone (transisjonssonen) til koronaen med tjukkleik på nokre få hundre kilometer, der temperaturen stiger til ein million grader kelvin. Kromosfæren var tidlegare definert på ein annan måte og tjukkleiken var da gjeve til 10 000–15 000 km.

Kromosfæren er synleg for ein kort augneblink før og etter den totale fasen av ei solformørking som ein smal, rosa brem som delvis omsluttar den mørke måneskiva. Kromosfæren, som òg kan observerast utanom solformørkingar ved hjelp av spesielle instrument (t.d. koronagraf), viser finstruktur, spicules. Eldre observatører samanlikna utsjånaden til kromosfæren med ein brennende prærie.

Kjelder

Sola
Kronograf

Kronograf er eit instrument for tidsregistrering, eit ur eller annan tidsmålar som er knytt til ein skriveinnretning, som ei stoppeklokke. Ein kronograf blir brukt til nøyaktig oppføring av tidspunkt, til dømes ved astronomiske eller fysiske målingar.

Namnet vert òg nytta om krønikeskriver, kronografi eller krønikeskriving.

Kjelder

Klokker
Horologi
Krystallhimmelen

Krystallhimmelen er den niande og den ytste av dei rørlege himmelsfærane i verdsbiletet i mellomalderen.

Kjelder

Tidlegare vitskaplege kosmologiar
Astronomihistorie
Astrologihistorie
Mellomalderastronomi
Kolsekken

Kolsekken er to mørke tåker på sørhimmelen nær Sørkrossen. Dei har vore kjende frå lang tid attende. Dei er lett synlege for det nakne auga, og den største kan ein sjå som ein ellipseforma svart flekk, kring 4° lang og 2½° brei, midt inne i dei lysande stjerneskyene i Mjølkevegen. Avstanden er kring 600 lysår.

Kjelder

Bakgrunnsstoff
 Starry Night Photography: Kolsekken
 SIMBAD: Kolsekken

Sørkrossen
Mørke tåker
099b
Kulminasjon

Kulminasjon tyder høgdepunkt eller toppunkt og syner i astronomien til den største eller lågaste høgda ein himmellekam har i løpet av døgnet. Den øvre kulminasjon skjer på den nordlege halvkula når himmellekamen står i meridianen mot sør, nedre kulminasjon mot nord. Stjernene får sin kulminasjon i meridianen; rørlege himmellekamar (planetar, sola, månen) særs nær meridianen.

Sjå òg
Meridian
Senit
Nadir

Kjelder

Celestmekanikk
Sfærisk astronomi
Kvadrant

Ein kvadrant er eit gammalt instrument til måling av høgda til ein himmellekam over horisonten på ein gradert sirkelkvadrant. Av og til er kvadranten òg forsynt med horisontalsirkel (asimutalkvadrant). Murkvadrant er eit større instrument, oppstilt i meridianplanet. Murkvadrantar vart tidleg nytta i Orienten. I Europa vart den første konstruert av Tycho Brahe i 1587.

Kjelder

Landmåling
Astronomiske instrument
Historiske vitskaplege instrument
Islamsk astronomi
Islamsk teknologi
Måleinstrument
Navigasjonsinstrument
Klarsiktrute

Klarsiktrute (engelsk Kent-screen eller clear view screen) er ei glas-skive som roterer, montert i eit vindauge for å spreia regn, sludd, og snø. Ein Kent-screen er vanlegvis driven av ein elektromotor i midten av skiva, og er oftast oppvarma for å hindra kondens, dogging eller ising.

Klarsiktruten vart opphavleg utvikla på midten av 1930-talet for bilar som eit betre alternativ enn vanlege vindusviskere, men vart snart funne meir høveleg for båtar og større skip. På skip er ein Kent-screen vanlegvis på kommandobrua og roterer med høg fart (~1500 rpm). Klarsiktruter vert òg brukt  i lokomotiv og anna jarnbanemateriell.

Ei klarsiktrute vart nytta under filminga av stormsekvensen i filmen Ryan's Daughter.

Kjelder 
Denne artikkelen bygger på «Klarsiktrute» frå ,  den 22. juni 2016.  
 
Referansar

Sjøfart
Skipsterminologi
Fédération Cynologique Internationale

Fédération Cynologique Internationale (FCI) er ein profittfri medlemsorganisasjon og topporgan for ei rekkje nasjonale kennelklubbar rundt om i verda, som til dømes Norsk Kennel Klub i Noreg og dei andre kennelklubbane i Norden. Organisasjonen har som føremål å take seg av dei tilhøva ved oppdrett av hundar og hundesport som har med kynologi (fransk: cynologie) å gjere; det vil seie at foreininga godkjenner og registrerer standardar for hunderasar og kva for kjenneteikn ved ein hund som må vere til stades for at hunden er rasetypisk og raserein.

Fédération cynologique internationale vart skipa 22. mai 1911 av representantar for Tyskland (Kartell für das Deutsche Hundewesen und Die Delegierten Kommission), Austerike (Osterreichischer Kynologenverband), Belgia (Société Royale Saint-Hubert), Frankrike (Société centrale canine) og Nederland (Raad van Beheer op Kynologisch Gebied in Nederland), og har hovudkontoret i Thuin (vallonsk: Twin) i Belgia. Organisasjonen har status som ei samanslutning utan profittføremål etter belgisk lov.

Bakgrunnsstoff
Fédération cynologique internationale

Hundar
Dyreorganisasjonar
Internasjonale organisasjonar
Skipingar i 1911
Kvadratur i astronomi

Kvadratur er eit omgrep innan astronomi. To himmellekamar er i kvadratur når lengdeskilnaden deira observert frå jorda er 90°.

Kjelder

Astrologiske aspekt
Celestmekanikk
Observasjonsastronomi
Krinsløp
Kvarkstjerne

Ei kvarkstjerne er ei hypotetisk kompakt, eksotisk stjerne som består av et kvark-gluon-plasma. Slike stjerner er enno meir kompakte enn nøytronstjerner og kan rotere enda raskare. Det tyder at dei kan gje opphav til pulsarar med ein periode på under eitt millisekund. Per 2005 har ein ikkje nokre sikre observasjonar av kvarkstjerner, men to mogeleg kandidatar har vore rapportert.

Kjelder
Denne artikkelen bygger på «Quark star» frå ,  den 22. juni 2016. 
 

Stjernetypar
Hypotetiske stjerner
Eksotisk stoff
Degenererte stjerner
Uløyste problem i fysikken